Προσαρμογή του Motivated Strategies for Learning Questionnaire (MSLQ) στην ελληνική πραγματικότητα: μία μελέτη περίπτωσης
Creators: name: Βούσκα, Ευαγγελία Παναγιώτη
Publisher: name: Aristotle University of Thessaloniki
Year: 2018
Subjects: Κίνητρα
Αυτορρυθμιζόμενη μάθηση
Παραγοντική ανάλυση
MOOCs
Motivation
Self regulated learning
MSLQ
Factor analysis

description: Τα Μαζικά Ανοιχτά Διαδικτυακά Μαθήματα (MOOCs), ως μια μορφή Ανοιχτής και εξ Αποστάσεως Εκπαίδευσης (ΑεξΑΕ), έχουν την αφετηρία τους στο 2008 και τα μαθήματα του George Siemens και Stephen Downes. Έγιναν, όμως, ευρέως γνωστά το 2012, με την ανάπτυξη των μεγάλων διαδικτυακών πλατφορμών, όπως το Coursera και το EdX, από φημισμένα πανεπιστήμια των ΗΠΑ. Πρόκειται για ανοιχτά μαθήματα, με συγκεκριμένη δομή και οργάνωση, που προσφέρονται διαδικτυακά, σε αναρίθμητους συμμετέχοντες, από όλον τον κόσμο, χωρίς καμία προϋπόθεση εγγραφής. Ο σχεδιασμός τους βασίζεται σε βιντεοδιαλέξεις, αυτοματοποιημένα τεστ αξιολόγησης και φόρουμ συζητήσεων. Τα κύρια είδη των MOOCs είναι δύο, τα cMOOCs, που υποστηρίζονται από τη νεοεισερχόμενη θεωρία του κοννεκτιβισμού και τα xMOOCs, που υποστηρίζονται από μια πιο γνωστικο-συμπεριφοριστική θεωρία μάθησης. Στα πλεονεκτήματά τους περιλαμβάνεται η ευελιξία και η ανοικτότητά τους, ο εκδημοκρατισμός της τριτοβάθμιας εκπαίδευσης, οι νέες προοπτικές για έρευνα και η διαφήμιση για τα πανεπιστήμια και τους καθηγητές που τα προσφέρουν. Οι επικριτές τους τονίζουν την αδυναμία τους να αντικαταστήσουν τα παραδοσιακά πτυχία, το ζήτημα της ταυτοποίησης των εκπαιδευόμενων, ενώ συζητούν έντονα το μεγάλο πρόβλημα της εγκατάλειψης. Το πρόβλημα αυτό αναφέρεται στο πολύ μεγάλο ποσοστό συμμετεχόντων, που φαίνεται να μην ολοκληρώνει το μάθημα. Το ποσοστό αγγίζει, συχνά, το 90%, γι αυτό και το μεγαλύτερο μέρος της διεθνούς ερευνητικής προσπάθειας, γύρω από τα MOOCs, αναφέρεται στην εγκατάλειψη, επικεντρώνοντας στις αιτίες, οι οποίες έχουν άμεση σχέση με τα κίνητρα και τις στρατηγικές αυτορρυθμιζόμενης μάθησης των σπουδαστών. Σκοπός της διεθνούς ερευνητικής προσπάθειας είναι ο σχεδιασμός αποτελεσματικότερων μαθημάτων. Στην Ελλάδα, όμως, τα MOOCs και η έρευνα γύρω από αυτά βρίσκεται ακόμα σε αρκετά πρώιμο στάδιο. Έτσι, με στόχο την κάλυψη του ερευνητικού κενού που υπάρχει στην εγχώρια βιβλιογραφία, αναζητήθηκε το καταλληλότερο ερευνητικό εργαλείο. Επιλέχθηκε, λοιπόν, το Motivated Strategies for Learning Questionnaire (MSLQ), ένα διαδεδομένο, ευέλικτο και αξιόπιστο ερωτηματολόγιο, που σχεδιάστηκε από τον Pintrich to 1991 και έκτοτε χρησιμοποιείται διεθνώς, σε εκπαιδευτικά περιβάλλοντα, για τη μέτρηση των κινήτρων και των στρατηγικών αυτορρυθμιζόμενης μάθησης και επιχειρήθηκε προσαρμογή του στα ελληνικά δεδομένα. Το ερωτηματολόγιο, στην παρούσα μορφή του, αποτελείται από 30 μεταβλητές, ενώ η κλίμακα μέτρησης των μεταβλητών αυτών είναι η 7-βαθμη κλίμακα Likert και διερευνά, συγκεκριμένα, τα εγγενή κίνητρα των συμμετεχόντων, την αξία της μάθησης, την αυτοαποτελεσματικότητα και επίδοση, την κριτική σκέψη και τη διαχείριση του χρόνου και του περιβάλλοντος μάθησης. Το MSLQ μεταφράστηκε και μοιράστηκε στους συμμετέχοντες της ελληνικής διαδικτυακής πλατφόρμας Mathesis. Μετά από 5 εβδομάδες διάθεσης του, το δείγμα της έρευνας ήταν 584 συμμετέχοντες, εκ των οποίων οι περισσότεροι ήταν γυναίκες, ανήκαν στην ηλικιακή ομάδα 40-59, ήταν Ανώτερης και Ανώτατης Εκπαίδευσης, κατοικούσαν στην Ελλάδα και είχαν συμμετάσχει σε ανάλογα διαδικτυακά μαθήματα, κάποια από τα οποία είχαν ολοκληρώσει επιτυχώς. Στη συνέχεια, και αφού διερευνήθηκαν συσχετίσεις μεταξύ των μεταβλητών καθώς και οι διαφορές μεταξύ των 2 φύλων, οι οποίες ήταν σε γενικές γραμμές αρκετά ασθενείς, ελέγχθηκε η αξιοπιστία του ερωτηματολογίου και εφαρμόστηκε η διερευνητική παραγοντική ανάλυση, για να διερευνηθεί ο τρόπος προσαρμογής του. Από την παραγοντική ανάλυση προέκυψε ότι, με την αφαίρεση 7 ερωτήσεων, οι οποίες προκαλούσαν πρόβλημα στους στατιστικούς ελέγχους, η προσαρμογή του ερωτηματολογίου μέσω της διαδικτυακής πλατφόρμας είναι διαφορετική από αυτή του αρχικού σχεδιασμού του, καθώς προέκυψε διαφορετική κατανομή των μεταβλητών στους νέους παράγοντες. Τα αποτελέσματα συμφωνούν με τα αντίστοιχα ανάλογων ερευνών, που πραγματοποιήθηκαν σε άλλες χώρες και γι αυτό συμπεραίνουμε ότι μπορεί να οφείλονται στην πολιτισμική προσαρμογή, καθώς το ερωτηματολόγιο σχεδιάστηκε για τα αμερικανικά δεδομένα, ή στο περιβάλλον των MOOCs, καθώς το MSLQ ήταν αρχικά σχεδιασμένο για δια ζώσης μαθήματα. Τέλος, προτείνεται επανάληψη της έρευνας στον ίδιο πληθυσμό, για επιβεβαίωση της παραγοντικής δομής που αποκάλυψε η παρούσα εργασία, αλλά και μελλοντική έρευνα στον πληθυσμό άλλων ελληνικών διαδικτυακών πλατφορμών ή σε άλλους ελληνόφωνους συμμετέχοντες, ώστε να γίνουν περισσότερο ξεκάθαροι οι λόγοι διαφοροποίησής του.
description: Massive Online Open Courses (MOOCs), as a form of Open and Distance Learning (ODL), have their starting point in 2008 and the courses of George Siemens and Stephen Downes. They became widely known in 2012, with the development of major online platforms, such as Coursera and EdX, from well-known US universities. It is about open courses with a specific schedule, offered online, in numerous participants, from around the world, without any registration requirement. Their design is based on video lectures, automated assessment tests and discussion forums. The main types of MOOCs are two, the cMOOCs, supported by the newcomer connectivism theory and xMOOCs, supported by a more cognitive-behavioral learning theory. Their advantages include their flexibility and openness, the democratization of higher education, new perspectives for research and advertising for universities and professors offering them. Critics emphasize their inability to replace traditional diplomas, the question of identifying trainees, and they are strongly debating the big problem of dropping out. This problem refers to the very high percentage of participants, who do not seem to complete the courses. The percentage often reaches 90%, so most of the international research effort around MOOCs refers to dropping out, focusing on the causes that are directly related to the motivation and self-regulated learning strategies of students. The purpose of the international research effort is to design more effective lessons. In Greece, however, MOOCs and research around them is still at a very early stage. Thus, in order to cover the research gap that exists in the domestic literature, the most appropriate research tool was searched. The Motivated Strategies for Learning Questionnaire (MSLQ) was chosen as a widespread, flexible and reliable questionnaire, designed by Pintrich in 1991 and thereafter used internationally, in educational environments, to measure motivation and self-regulated learning strategies and attempted its adaptation to greek reality. The questionnaire, in its present form, consists of 30 variables, while the scale of these variables is the 7-point Likert scale and explores in particular the intrinsic goal orientation of the participants, the value of learning, the self-efficacy and performance, the critical thinking and the managing time and learning environment. MSLQ was translated and shared with the participants of the greek web platform “Mathesis”. After 5 weeks, the sample of the survey was 584 participants, most of them women, 40-59 age group, upper and higher education, residing in Greece and participating in relevant online courses, some of which they had successfully completed. Then, and after correlations between the variables and the differences between two sexes, which were minor, the questionnaire was verified reliability and the exploratory factor analysis was applied to investigate how it was adapted. The factorial analysis showed that, by removing 7 questions that caused a problem in statistical controls, the adaptation of the questionnaire via the web platform was different from its original design, as a different allocation of the variables to the new factors emerged. The results are consistent with the corresponding surveys carried out in other countries, and therefore we conclude that this may occurs due to cultural adaptation, as the questionnaire was designed for american reality, or MOOCs structure, as the MSLQ was originally designed for face to face courses. Finally, it is proposed to repeat the research in the same population, to confirm the factorial structure revealed by the present work, as well as a future research on the population of other greek web platforms or other greek-speaking participants, in order to clarify the reasons for its differentiation.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Ιωαννίνων)